П Р О Т О К О Л   № 22
от заседанието на Комисия ”Международна дейност” на ВСС,
проведено на 14.05.2014 г.

Днес, 14.05.2014 г., сряда, от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    	Магдалена Лазарова
				Мария Кузманова
                		Милка Итова 
			Михаил Кожарев

На заседанието на присъства експертният сътрудник на комисията: Христина Тодорова – директор на дирекция „Международна дейност”.

Д Н Е В Е Н   Р Е Д:

	1. ОТНОСНО: Провеждане на среща-разговор с Цветомир Йосифов – национално лице за контакт на Прокуратурата на Република България в Европейската съдебна мрежа по наказателни дела /EJN/, за обсъждане на проекта на Правила за дейността на Националната мрежа по наказателни в Република България.

2. ОТНОСНО: Молба от Карамфила Ранкова Тодорова – съдия в Софийски градски съд, командирована в Софийски апелативен съд, за по-нататъшно участие в проверка по фаза 3 на Република Естония от мониторинга на Работната група за борба с корупцията на чуждестранните длъжностни лица към Организацията за икономическо сътрудничество и развитие (ОИСР).

Комисия „Международна дейност”
Р Е Ш И:

	1. ОПРЕДЕЛЯ Карамфила Ранкова Тодорова – съдия в Софийски градски съд, командирована в Софийски апелативен съд, за  по – нататъшно участие в проверка по фаза 3 на Република Естония от мониторинга на Работната група за борба с корупцията на чуждестранните длъжностни лица към Организацията за икономическо сътрудничество и развитие за периода 01.06.2014 – 07.06.2014 г. в гр. Париж, Франция. 
	2. Пътните разходи, разходите за дневни за седем дни, разходите за шест нощувки, както и разходите за медицинска застраховка са за сметка на ВСС. Пътуването ще се извърши със самолет. 
	3. ИЗПРАЩА преписката на комисия „Бюджет и финанси” за сведение и по компетентност.

3. ОТНОСНО: Писмо от Националния институт на правосъдието по повод организиране на среща във ВСС с група европейски магистрати по Обменна програма 2014 г. на Европейската мрежа за съдебно обучение.
		
		Комисия „Международна дейност”
					Р Е Ш И:

3.1. Срещата с магистрати от Холандия, Германия и Франция по Обменна програма 2014 г. да се проведе на 26 май 2014 г., от 14.30 до 15.30 ч., в която да участват членове на Висшия съдебен съвет и експерти от дирекция „Международна дейност".
3.2. Възлага на дирекция „Международна дейност" да уведоми членовете на ВСС за датата на срещата и възможността да участват, като информацията се сложи на таблото за запознаване.

4. ОТНОСНО: Писмо от Националния институт на правосъдието относно одобрение на Емил Желев – съдия в Специализирания наказателен съд, за едногодишен стаж в Съда на Европейския съд в Люксембург във връзка с провеждане на дългосрочни стажове по Обменна програма 2014 на Европейската мрежа за съдебно обучение.

Комисия „Международна дейност”
Р Е Ш И:

4.1. Да се изпрати писмо до Националния институт на правосъдието със запитване в какво се състои стажа на Емил Желев в Съда на Европейския съд в Люксембург; каква квалификация в каква сфера ще придобие след проведения стаж.
4.2. Да се изиска справка от административния ръководител на Специализирания наказателен съд за дейността на съдия Емил Желев, която да съдържа следната информация: колко на брой висящи дела има съдия Емил Желев и какви мерки ще бъдат предприети от административния ръководител за приключването им, колко от тях ще бъдат преразпределени на други съдии, колко на брой са делата с постановени присъди, колко на брой са делата, по които не са постановени актове и колко дела са приключени.

5.ОТНОСНО: Писмо от Националния институт на правосъдието относно одобряване на друг от кандидатствалите български магистрати за дългосрочен стаж в регистратурата на ЕСПЧ в Страсбург по линия на обменната програма на ЕМСО.

Комисия „Международна дейност”
Р Е Ш И:
5.1. Приема за сведение писмото от Националния институт на правосъдието относно одобряване на друг от кандидатствалите български магистрати за дългосрочен стаж в регистратурата на ЕСПЧ в Страсбург по линия на обменната програма на ЕМСО.

6.ОТНОСНО: Писмо от Националния институт на правосъдието относно работна среща „Надграждане в европейското съдебно обучение с добри практики”, Брюксел 26-27 юни 2014 г.

Комисия „Международна дейност”
Р Е Ш И:

6.1. ОТЛАГА определянето на член на Висшия съдебен съвет, за участие в работна среща „Надграждане в европейското съдебно обучение с добри практики”, която ще се проведе в периода 26 и 27 юни 2014 г., в Брюксел, Белгия, по молба на НИП.

7.ОТНОСНО: Писмо от Националния институт на правосъдието относно учебно посещение в Норвегия в рамките на проект „Повишаване капацитета на съдебната система и обучение по Европейската конвенция за защита правата на човека и основните свободи в НИП”.

Комисия „Международна дейност”
Р Е Ш И:

7.1. ПРЕДЛАГА на Висшия съдебен съвет да КОМАНДИРОВА Мария Кузманова – член на Висшия съдебен съвет и на Управителния съвет на Националния институт на правосъдието, за участие в учебно посещение в Норвегия в рамките на проект „Повишаване капацитета на съдебната система и обучение по Европейската конвенция за защита правата на човека и основните свободи в НИП”, за периода 26.05-31.05.2014 г., в гр. Трондхайм и гр. Осло, Норвегия.
2. Разходите за транспорт и командироване се поемат изцяло от бюджета на проекта.

8.ОТНОСНО: Покана от председателя на Върховния съд и Генералния съвет на съдебната власт на Испания относно посещение за запознаване със съдебната система в Испания на делегация от Висшия съдебен съвет.

Комисия „Международна дейност”
Р Е Ш И:

8.1. ПРЕДЛАГА на Висшия съдебен съвет да командирова четиричленен състав за участие в посещение за запознаване със съдебната система, в периода     02.06-04-06.2014 г., в Испания.

8.2. РАЗХОДИТЕ за пътни, нощувки, дневни и медицинска застраховка и преводач са за сметка на Висшия съдебен съвет.

8.3. ИЗПРАЩА преписката на комисия „Бюджет и финанси",  за становище относно броя на участниците в делегацията  от ВСС за посещението в Испания.

ПРЕДСЕДАТЕЛ 
НА КОМИСИЯТА:
				     	 СОНЯ НАЙДЕНОВА
Експертен сътрудник:
Директор на дирекция
„Международна дейност”
Хр. Тодорова
Технически сътрудник:
Св. Кирилова